в настоящата точка;
 в)
 четим с оптично устройство код от вида Code 128 с капацитет за откриване на грешки, еквивалентен или по-голям от предлагания от алгоритъма, основан на съотношението между знаците четни/нечетни — клавиш/интервал и знаците за проверка. Баркодовете, отговарящи на стандарта ISO/IEC 15417:2007, се счита, че отговарят на изискванията, посочени в настоящата точка.
 6. За да се направи разграничение между носителите на данни, посочени в параграфи 1 и 5, от други носители на данни, поставени върху потребителски опаковки или големи опаковки, икономическите оператори могат да добавят маркировката „TTT“ до тези носители на данни.
 Член 22
 Качество на оптичните носители на данни
 1. Икономическите оператори гарантират, че оптичните носители на данни са с висока степен на четимост. Качество на оптичните носители на данни, оценено с най-малко 3,5 според стандарт ISO/IEC 15415:2011 за двуизмерните носители на данни, или според стандарт ISO/IEC 15416:2016 за линейните символи, се счита, че отговаря на изискванията, определени в настоящия член.
 2. Икономическите оператори гарантират, че оптичните носители на данни могат да останат четими за период от най-малко пет години след създаването им.
 Член 23
 Код, който е четим от човека
 1. Икономическите оператори гарантират, че всеки носител на данни съдържа код, който е четим от човека и позволява електронен достъп до информацията, свързана с уникалните идентификатори, съхранена в системата от хранилища на данни.
 2. Когато размерите на опаковката го позволяват, кодът, четим от човека, се разполага до оптичния носител на данни, който съдържа уникалния идентификатор.
 ГЛАВА V
 СИСТЕМА ОТ ХРАНИЛИЩА НА ДАННИ
 Член 24
 Компоненти на системата от хранилища на данни
 1. Системата от хранилища на данни се състои от следните подсистеми:
 а)
 хранилища, които са установени с цел да се съхраняват данни, свързани с тютюневи изделия на отделни производители и вносители („първични хранилища на данни“);
 б)
 хранилище, което съдържа копие от всички данни, съхранявани в системата от първични хранилища на данни („вторично хранилище на данни“);
 в)
 услуга за маршрутизиране („маршрутизатор“), създадена и управлявана от доставчика на системата от вторично хранилище на данни.
 2. Подсистемите, посочени в параграф 1, са напълно оперативно съвместими помежду си, независимо от използвания доставчик на услуги.
 Член 25
 Общи характеристики на системата от хранилища на данни
 1. Системата от хранилища на данни отговаря на следните условия:
 а)
 позволява функционална интеграция на системата от хранилища на данни в системата за проследяване, както и непрекъснат обмен на електронни данни между системата от хранилища на данни и други имащи отношение към нея елементи на системата за проследяване;
 б)
 позволява електронно идентифициране и установяване на автентичността на тютюневите изделия на равнище потребителска опаковка и голяма опаковка в съответствие с изискванията, определени в настоящия регламент;
 в)
 позволява автоматично дезактивиране на уникалните идентификатори в съответствие с правилата, определени в член 5;
 г)
 осигурява електронно получаване и съхраняване на информацията, записана и изпратена до системата от хранилища на данни от икономическите оператори и издателите на идентификатори в съответствие с изискванията на настоящия регламент;
 д)
 осигурява съхраняване на данните за период от най-малко пет години, считано от момента, когато данните са качени в системата от хранилища на данни;
 е)
